Filip Chytil. Filip Chytil (; 1999-yil 5-sentyabrda tugʻilgan) — Milliy Xokkey Ligasining (NHL) New York Rangers jamoasida oʻynagan chexiyalik professional xokkeychi. U Rangers jamoasi tomonidan birinchi raundda, 21-oʻrinda, 2017-yilgi NHL kirish draftida jamoa tarkibiga tanlangan. Xalqaro miqyosda Chytil Chexiyaning 18 yoshgacha boʻlgan terma jamoasida bir nechta turnirlarda ishtirok etgan. Faoliyati. Chytil 2016—2017 yilgi mavsumda Chexiyaning Extraliga klubining PSG Zlin jamoasida oʻynagan. U 38 oʻyinda toʻrtta gol va toʻrtta golli uzatma qayd etgan. Bu ligada u 18 yoshgacha boʻlgan barcha oʻyinchilar orasida oʻynalgan oʻyinlar soni, gollar, golli paslar va ochkolar soni boʻyicha ikkinchi oʻrinni egallagan. Shuningdek, u Zlinning kichik shoʻbasi uchun ikkita oʻyin oʻtkazgan. 2017-yilgi NHLga kirish draftida u New York Rangers jamoasi tomonidan 21-oʻrinda jamoa tanlangan. NHL draftidan koʻp oʻtmay, Chytil North Bay Battalion jamoasi tomonidan Kanada Xokkey Ligasi (CHL) Import draftida yettinchi oʻrinda jamoa tarkibiga tanlangan. 2017-yilning 14-iyulida Chytil New York Rangers jamoasi bilan uch yillik boshlangʻich darajadagi shartnoma imzolagan. Rangers jamoasi mashgʻulotlarida qatnashganidan soʻng, Chytil mahalliy OAV tomonidan Lars-Erik Syoberg mukofoti bilan lagerning eng yaxshi yangi oʻyinchisi sifatida eʼtirof etilgan. U Mats Zuccarello va Rick Nash oʻrtasidagi oʻyinda beir nechta golli uzatmani amalgan oshirgan. Biroq, NHL darajasida ikkita oʻyin oʻtkazgandan soʻng, u Rangers jamoasining Amerika Xokkey Ligasidagi (AHL) filiali boʻlgan, Hartford Wolf Pack jamoasi tarkibiga qoʻshilgan.Chytil va uning hamkasbi Lias Andersson 2018-yilning 25-martida Rangers jamoasi tomonidan chaqirilgan. U oʻzining NHLdagi birinchi golini 2018-yil 30-mart kuni Tampa Bay Lightningga 7-3 hisobida yutqazib qoʻygan oʻyinida urgan. 2021-yilning 29-iyulida Chytil Rangers jamoasi tomonidan yana ikki yillik shartnomaga imzo chekkan. Xalqaro jamoalardagi faoliyati. Chytil 2016-yilda Ivan Hlinka xotirasiga bagʻishlangan turnirda oltin medalni qoʻlga kiritgan 18 yoshgacha boʻlgan Chexiya terma jamoasi aʼzosi boʻlgan.